**Република Србија**

**Општина Љубовија**

**-Општинско веће-**

Број: 06-128/2024-02

Датум: 31.05.2024. године

**Љ у б о в и ј а**

На основу члана 46. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. закон, 47/2018 и 111/2021-др. закон), члана 77. Статута општине Љубовија („Службени лист општине Љубовија“, број 3/2019) и члана 24. став 7. Правилника о финансирању и суфинансирању програма/пројеката од јавног интереса за општину Љубовија које реализују удружења грађана, број: 06-91/2019-02 од 27.03.2019. године, Општинско веће општине Љубовија на седници одржаној дана 31.05.2024. године, доноси

**О Д Л У К У**

**о финансирању/суфинансирању програма и пројеката удружења која су од јавног интереса за општину Љубовија за 2024. годину**

**I** Одобрава се финансирање/суфинансирање програма и пројеката удружења која су од јавног интереса за општину Љубовија за 2024. годину, на следећи начин:

|  |  |
| --- | --- |
| **1. ПТУ „Горски“ Љубовија** *Назив пројекта*: Пешачке стазе Азбуковице на Европском пешачком путу Е7-обнављање и трасирање стаза | **50.000,00 динара** |
| **2. Удружење грађана Сеоски вишебој Лоњин** *Назив пројекта*: Сеоски вишебој 2024  | **195.000,00 динара** |
| **3. Удружење грађана „Риверсиде“**  *Назив пројекта*: Обука грађана за приступање систему е-аграр | **125.000,00 динара** |
| **4. Удружење бициклиста „БИЦИКЛИЈАДА“ Љубовија**  *Назив пројекта*: МТБ ВОЖЊА - (други дан „Бициклијада“ Љубовија) | **40.000,00 динара** |
| **5. Удружење грађана „Покрет за развој Љубовије“ Љубовија** *Назив пројекта*: Чишћење дивљих депонија | **100.000,00 динара** |
| **6. Центар за подстицање локалног и руралног развоја „ПРАКТИС“ Љубовија**  *Назив пројекта*: Не љути се човече | **115.000,00 динара** |
| **7. Удружење овчара Љубовије** *Назив пројекта*: Јагњијада 2024 |  **195.000,00 динара** |
| **8.** **Удружење грађана за заштиту животне средине и реке Дрине „Еко-Лоњин“** *Назив пројекта*: За чистије и здравије село |  **125.000,00 динара** |
| **9. Удружење грађана „Црнча-наше село“** *Назив пројекта*: Уређење јавних објеката, зелених површина, плажа |  **120.000,00 динара** |
| **10. Радио клуб Бобија 1272**  *Назив пројекта*: Обука радиоаматера за помоћ у ванредним ситуацијама |  **50.000,00 динара** |
| **11.** **Центар за безбедност младих**  *Назив пројекта*: Још увек возим, али не ходам |  **50.000,00 динара** |
| **12.** **Удружење пензионера Љубовија**  *Назив пројекта*: Унапређење статуса инвалида и пензионера општине Љубовија |  **200.000,00 динара** |
| **13. „Еколошко удружење Крива Дрина“ Љубовија** *Назив пројекта*: Чишћење, поправка обалоутврде и израда летњиковца на обали реке Дрине |  **50.000,00 динара** |
| **14. Ловачко удружење „Милета Полић-Бата“ Љубовија** *Назив пројекта*: Заштита природних вредности кроз набавку хране за дивљач |  **195.000,00 динара** |
| **15. Центар за инклузију Љубовија***Назив пројекта*: Обезбеђивање школског прибора за ученике |  **50.000,00 динара** |
| **16. Институт за одрживи развој и јавно здравље** *Назив пројекта*: Фестивал здравља и здравог живота |  **150.000,00 динара** |
| **17. Друштво пчелара „Азбуковица“** *Назив пројекта*: Дарови медоносне пчеле |  **50.000,00 динара** |
| **18. Опште удружење предузетника Љубовија** *Назив пројекта*: Дигитализација-електронски сервис |  **50.000,00 динара** |
| **19. Међуопштинска организација Савеза слепих Србије Лозница** *Назив пројекта*: Мало за нас |  **50.000,00 динара** |
| **20. Кинолошко удружење Љубовија** *Назив пројекта*: Смотра паса |  **40.000,00 динара** |

**II** Носиоци програма/пројеката из става I диспозитива Одлуке су обавезни да, уколико су им одобрена мања средства за реализацију пројекта од тражених, у року од 8 дана од дана објаве Одлуке прецизирају активности и буџет програма/пројеката и исти ускладе са висином додељених средстава као и да о томе Комисији доставе допуну, односно измену предлога програма/пројеката. У супротном ће се сматрати да су одустали од предлога програма/пројеката.

**III** Са изабраним подносиоцима пројекта који су одабрани по Јавном конкурсу начелник Општинске управе општине Љубовија закључиће уговор којим се уређују међусобна права и обавезе уговорних страна.

**IV** Средства из члана 1. ове Одлуке планирана су Одлуком о буџету општине Љубовија за 2024. годину на конту 481 - дотације невладиним организацијама, програмска активност 1201-0003.

**V** За реализацију ове Одлуке надлежна је Општинска управа општине Љубовија.

**VI** Ову Одлуку објавити на интернет страни општине Љубовија [www.ljubovija.rs](http://www.ljubovija.rs).

**О б р а з л о ж е њ е**

Општина Љубовија је у Одлуци о буџету за 2024. годину на конту 481 - дотације невладиним организацијама обезбедила средства у износу од 2.000.000,00 динара за финaнсирање/суфинансирање програма и пројеката удружења која су од јавног интереса за општину Љубовија за 2024. годину. Правилником о финансирању и суфинансирању програма/пројеката од јавног интереса за општину Љубовија које реализују удружења грађана дефинисан је начин доделе средстава из буџета кроз спровођење јавног конкурса.

Општинско веће општине Љубовија je дана 09.04.2024. године расписало Јавни конкурс за доделу средстава из буџета општине Љубовија у 2024. години за финансирање и суфинансирање програма/пројеката удружења који су од јавног интереса за општину Љубовија, број 06-128/2024-02 (у даљем тексту: Јавни конкурс).

На оглашени Јавни конкурс је пристигло двадесет пријава те је Комисија за давање предлога за доделу средстава и спровођење Јавног конкурса, именована Решењем начелника Општинске управе општине Љубовија, прегледала исте, извршила бодовање и доставила Општинском већу Извештај са предлогом пројеката који ће се финансирати/суфинансирати из буџета општине Љубовија у 2024. години.

Општинско веће општине Љубовија је на седници одржаној дана 31.05.2024. године разматрало Извештај Комисије и на основу истог донета је Одлука као у диспозитиву.

 **ПРЕДСЕДНИК**

 **ОПШТИНСКОГ ВЕЋА**

 **Милан Јовановић с.р.**